ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
Dňa 1. marca 2006
K materiálu 3383/2006
K bodu č. 12

S T A N O V I S K O 
k návrhu nariadenia vlády Slovenskej republiky o technických požiadavkách na zariadenia pre nepriamy výhľad a motorové vozidlá vybavené takými zariadeniami – nové znenie

I.

Návrh nariadenia vlády o technických požiadavkách na zariadenia pre nepriamy výhľad a motorové vozidlá vybavené takými zariadeniami predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič ako iniciatívny materiál. 

II.

Cieľom návrhu nariadenia vlády je transpozícia smernice EP a Rady 2003/97/ES z 10. novembra 2003 o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami, o zmene a doplnení smernice 70/156/EHS a o zrušení smernice 71/127/EHS v znení smernice Komisie 2005/27/ES.
Návrh zákona nemá podľa predkladateľa vplyv na verejné financie, ani na životné prostredie, ani na zamestnanosť  a podnikateľské prostredie.
Materiál sa na rokovanie vlády predkladá bez rozporov. 

III.
Predmetný návrh bol prerokovaný v Legislatívnej rade vlády Slovenskej republiky dňa 7. februára 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády sú pripomienky Legislatívnej rady vlády Slovenskej republiky zapracované (8 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o technických požiadavkách na zariadenia pre nepriamy výhľad a motorové vozidlá vybavené takými zariadeniami v predloženom znení schváliť.

Bratislava 21. februára 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                  sekcie vládnej legislatívy